Nafarroako Parlamentuko Mahaiak, 2018ko urriaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Carmen Segura Moreno andreak aurkeztutako galdera, Nafarroako Ubidearen lehenengo fasea handitzeko proiektuaren barruan Egako adarrean egin beharreko obrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 15ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mari Carmen Segura andreak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko, Ingurumeneko eta Toki Administrazioko kontseilariak Osoko Bilkuran ahozko erantzuna eman diezaion:

Egako adarra ez atzera ez aurrera dago legegintzaldia hasi zenetik, eta iragan uztailaren 31n emandako prentsaurreko batean kontseilariak adierazi zuen Egako adarraren obren egutegia ezarriko zela.

Bi hilabete baino gehiago joan dira harrezkero, eta, eskualde horretako nekazarien urgentzia eta beharrizana ikusita, honako galdera hau aurkezten dugu:

Noiz hasiko dira Egako adarraren obrak Nafarroako Ubidearen lehen fasea handitzeko proiektuan? Zer epe aurreikusten dira adar horretako fase ezberdinetarako?

Iruñean, 2018ko urriaren 5ean

Foru parlamentaria: Mari Carmen Segura Moreno